માનવમિત્ર, નવી દિલ્હી : કિસાન ક્રાંતિ યાત્રાને લઈને દિલ્હી પહોંચેલા ખેડૂતોએ આખરે પોતાની રેલી સમાપ્ત કરી દીધી છે. ખેડૂત નેતા નરેશ ટિકૈતે રેલી સમાપ્ત થવાની જાહેરાત કરી હતી. માર્ચ ખતમ થયા બાદ ખેડૂતો પોતપોતાનાં ગામ તરફ જવા લાગ્યા છે. મંગળવારે મોડી રાત્રે કિસાન માર્ચને દિલ્હીમાં એન્ટ્રી આપવામાં આવી હતી. એન્ટ્રી બાદ તેઓ સીધા કિસાન ઘાટ પહોંચ્યા હતા અને અહીં પોતાની રેલી ખતમ કરી હતી.